Vállaj Község

Német Nemzetiségi Települési

Önkormányzata

6/2000.(IV.25.) KT számú

r e n d e l e t e

A közművelődési feladatokról.

A közművelődéshez való jog gyakorlása közérdek, a közművelődési tevékenységek támogatása közcél. Ennek megvalósítása érdekében Vállaj Község Képviselő-testülete a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997.évi CXL.tv.77.§-ában adott felhatalmazás alapján az alábbi rendeletet alkotja.

A rendelet célja

1.§.

1./Vállaj község kulturális egységét szem előtt tartva meghatározza a község közművelődési

    feladatait.

2./A feladatellátás során az önkormányzat gondoskodik a saját fenntartású közművelődési

    intézmények működtetéséről és szakmai szolgáltatásaik folyamatos fejlesztéséről. Ezen 

    túlmenően az önkormányzat és intézményei és szakmai önállóság tiszteletben tartásával
    épít a civil szervezetekre, a kulturális célú tevékenységet végző gazdasági

    vállalkozásokra, valamint mindazon egyéni és helyi közösségi kezdeményezésre és 

    feladatvállalásra, mely a település kulturális életét gazdagítja.

A rendelet hatálya

2.§.

E rendelet hatálya kiterjed a község területén működő azon intézményekre, szervezetekre, vállalkozásokra, társulásokra, magánszemélyekre, melyek a jelen rendeletben szabályozott feladatokat ellátják.

Községi közművelődési feladatok

3.§.

1./ A helyi közművelődési tevékenység támogatása érdekében a községi önkormányzat szerepet vállal.

a. Az ifjúság iskolarendszeren kívüli, öntevékeny életminőséget és életesélyeket javító lehetőségeinek megteremtésében.

b. A fiatalok kulturált szabadidő eltöltéséhez a feltételek biztosításában.

c. Vállaj környezeti, szellemi, művészeti értékeinek, hagyományainak megismertetésében a község életében nagy jelentőséggel bíró nagyrendezvények rendszeres megszerzésében.

d. Az amatőr alkotó közösségek tevékenységének támogatásában.

e. A kortárs művészetek különböző ágait bemutatkozási lehetőségeinek szélesítésében.

f. A helyi kisebbségi, nemzeti és egyetemes kultúra értékeinek megőrzésében, megismertetésében, a különböző kultúrák és művészeti ágak közötti kapcsolatok ápolásában.

2./ Az egyéb közművelődési feladatok megvalósítását az önkormányzat saját fenntartású intézménye: Nemzetiségi Általános Iskola és Művelődési Központ alapító okiratának megfelelően végzi, illetve az önkormányzat közszolgáltatási szerződést köt a feladat ellátására alkalmas más szervezetekkel.

A közművelődési feladatok ellátásának finanszírozása
4.§.

1./ Az önkormányzat a rendeletben megfogalmazott kötelező feladatait költségvetéséből finanszírozta. Ennek forrása az önkormányzat saját bevétele, a központi költségvetésből származó normatív állami hozzájárulásból, központosított előirányzatokból származó összeg és az elkülönített állami pénzalapokból pályázati úton elnyerhető támogatás.

Záró rendelkezések

Ez a rendelet kihirdetése napján lép hatályba, kihirdetéséről a Polgármesteri Hivatalban elhelyezett hirdetőtáblán való kifüggesztéssel a jegyző gondoskodik.
                  Révész Antal sk.                                                        Lovász János sk.
                  polgármester                                                                   jegyző

